open-index/open-wikipedia-markdown huggingface dataset:
Смурфы: Загублены гарадок

**«Смурфікі: Загублены гарадок»** ()&nbsp;— анімацыйны камп’ютарны 3D-фільм ад студыі Sony Pictures Animation. Мультфільм базуецца на аснове папулярнай серыі коміксаў Смурфы бельгійскага мультыплікатара Пейа і перазапускае серыю фільмаў «Смурфікі» і «Смурфікі 2». Рэжысёрам стужкі выступіў Келлі Эсбері, сцэнарый напісалі Стэйсі Харман і Памела Рыбан.

## Сюжэт 
Смурфетка перажывае, што ва ўсіх у іх пасёлку ёсць мэта, акрамя яе. Калі яна выпадкова сустракае таямнічую істоту, што знікае ў чароўным лесе, Смурфетка ідзе следам у нязведаныя і забароненыя часцей. Разам са сваімі братамі і злым чараўніком Гаргамелем, які пераследвае каманду смурфікаў, яны адпраўляюцца ў захапляльнае падарожжа, напоўненую небяспекай, прыгодамі і новымі адкрыццямі, якія прывядуць іх да найвялікшай таямніцы ў гісторыі смурфікаў.

## Ролі агучвалі 
* Дэмі Ловата&nbsp;— *Смурфетка*
* Джо Манганьелла&nbsp;— *Сілач*
* Джэк МакБраер&nbsp;— *Нязграбко*
* Джэйк Джонсан&nbsp;— *Буркатун*
* Дэнні Пудзі&nbsp;— *Разумнік*
* Рэйн Вілсан&nbsp;— *Гаргамель*
* Мендзі Патынкін&nbsp;— *Тата Смурфик*

## Спасылкі 
* Афіцыйны сайт 

Катэгорыя:Мультфільмы 2017 года
Катэгорыя:Фільмы на англійскай мове
Катэгорыя:Мультфільмы ЗША
Катэгорыя:Фільмы Columbia Pictures
Катэгорыя:Камп’ютарныя анімацыйныя фільмы
Катэгорыя:Кінакамедыі ЗША
Катэгорыя:Фільмы ЗША ў 3D
Сінгараджа

**Лясны запаведнік Сінгара́джа** ( , літаральна «Ільвіная краіна») — біясферны рэзерват, аб'ект сусветнай спадчыны на паўднёвым захадзе Шры-Ланкі. Плошча — 8 864 га.

## Геаграфія 
Лясны запаведнік Сінгараджа знаходзіцца за 172,1 км ад Каломба, найбуйнейшага горада Шры-Ланкі. Уяўляе сабою апошні вялікі кавалак першасных нізінных трапічных лясоў на востраве. Мясцовасць складаецца з шэрагу хрыбтоў і далін, якія перасякаюцца складанай сеткай рэк і ручаёў. Вышыня паверхні вагаецца ад 300 м да 1170 м.

Сярэднегадавая тэмпература — ад +18°C да +27°C. Штогадовая колькасць ападкаў — ад 3000 мм да 6000 мм.

## Прырода 
Флора запаведніка Сінгараджа цікава вялікай колькасцю дрэваў сямейства Dipterocarpaceae 35 - 40 м у вышыню, некаторыя дасягаюць 50 м. Усяго налічваецца 211 відаў дрэваў і ліян, 25 відаў папарацяў і эпіфітаў. Каля 66% прадстаўнікоў флоры — эндэмікі.

Разнастайнасць флоры ў запаведніку Сінгараджа зрабіла яго надзейным сховішчам для розных відаў фаўны. Сустракаюцца такія сысуны, як азіяцкі слон, леапард, дзік, пурпурны лангур, макакі, выдра, шакал, некалькі відаў аленяў, мангустаў, вавёрак, цывет і кажаноў. Зарэгістравана 154 віды птушак. Акрамя таго запаведнік насяляюць рэдкія віды паўзуноў і амфібій.

## Ахова 
Запаведнік Сінгараджа быў створаны ў 1875 г. У 1978 г. атрымаў статус біясфернага рэзервата. У 1988 г. уключаны ў спіс сусветнай спадчыны ЮНЕСКА.

## Спасылкі 
* Сінгараджа на сайце ЮНЕСКА
* Агульная інфармацыя
* Дажджавы лес Сінгараджа

Катэгорыя:Сусветная спадчына паводле алфавіта
Катэгорыя:Ахоўваемыя прыродныя тэрыторыі Шры-Ланкі
Катэгорыя:Сусветная спадчына на Шры-Ланцы
Ганна Ахрамовіч

**Ганна Ахрамовіч** (дзяв. Максімовіч) (1890—1977) — сябра Мядзельска-смаргонскага антыкамуністычнага падполля. Маці іншага ўдзельніка падполля — Зянона Ахрамовіча.

## Біяграфія 
Нарадзілася ў 1890 г. у в. Ахрэмаўцы, Ковенскай губерні ў Расійскай імперыі (цяпер Браслаўскі раён Віцебскай вобласці).

Перад Першай сусветнай вайной працавала ў Пецярбургу. Там жа пазнаёміўся і выйшла замуж за Аўгусціна Ахрамовіча, які таксама працаваў у Пецярбургу. Пасля падпісання мірнай дамовы ў 1920 годзе паміж Польшчай і Савецкай Расіяй разам з мужам вярнулася ў Беларусь, на спадчынны хутар мужа каля в. Чарняты. У сям’і было чацвёра дзяцей — дачка і трое сыноў. Зянон Ахрамовіч быў самы маладзейшы, старэйшымі былі Міхал, Уладзімір і Тамара. Паводле Зянона Ахрамовіча, калі Ганна выйшла за Аўгусціна, яны павянчаліся ў касцёле, але яна засталася праваслаўнай да канца жыцця, а спавядацца хадзіла і да папа і да ксяндза.

У 1949 г. пасіўна далучылася да антыкамуністычнай дзейнасці ў складзе мядзельска-смаргонскага антыкамуністычнага падполля. Сын Зянон разам з кіраўніком падпольнай арганізацыі Расціславам Лапіцкім распаўсюджваў улёткі, перахоўваў на хутары Аўгусціна Ахрамовіча друкарку, на якой друкаваліся ўлёткі. Паводле Зянона Ахрамовіча, яго бацькі падтрымлівалі дзейнасць юнакоў: «Бацькі мае ведалі, чым мы займаемся. Часам мы там у лазні друкавалі цэлымі днямі. То бацькі прыходзілі і клікалі есці. Усе ведалі, і брат старэйшы ведаў — Валодзя».

Арыштаваная ў сакавіку 1950 года. Сын Зянон заявіў савецкім карным органам, што бацькі нічога не ведалі і ўзяў усё на сябе, але яны таксама былі арыштаваныя. Была трыманыя асобна ад мужа і сына. 17—20 ліпеня 1950 г. была асуджана вайсковым трыбуналам Беларускай Вайсковай Акругі па справе мядзельска-смаргонскага падполля на 25 гадоў зняволення ў савецкіх канцлагерах. У прыгаворы была пазначаная як беларуска. Паводле Зянона Ахрамовіча, пасля суду спачатку была трыманая ў Бабруйску, дзе працавала швачкай, а потым разам з мужам была вывезеная ў Хабараўскі край, але ў розныя канцлагеры. У лагерах амаль не працавала, бо была старая, але часамі падпрацоўвала як швачка.

Вызваленая ў 1955 г. Вярнулася разам з мужам на Смаргоншчыну. Сын Зянон у 1958 годзе выехаў у Польшчу. Разам з мужам пераехала ў Лідсбарк да сына, пабылі ў Лідсбарку год, а потым пераехалі да Зянона ў Эльблёнг.

Памерла ў 1977 годзе.

## Літаратура 
* Антысавецкія рухі ў Беларусі. 1944—1956. Даведнік, — Мінск, 1999. — ISBN 985-6374-07-3.
* Чарняўскі Міхась. Ня бойцеся ахвяраў і пакут. — Вільня, 2006. — ISBN 978-9857-0620-58.
* Чарняўскі Міхась. Як пошуг маланкі: Расціслаў Лапіцкі, — Мінска: Тэхналёгія, 2006. ISBN 985-458-139-X.
* Чарняўскі М. М. Да гісторыі Мядзельска-Смаргонскага вучнёўскага падполля // Палітычныя рэпрэсіі на Беларусі ў ХХ стагоддзі: Матэрыялы нав.-практ. канферэнцыі (Менск, 27—28 лютага 1998 г.). Мн., 1998.

Катэгорыя:Нарадзіліся ў Браслаўскім раёне
Катэгорыя:Члены мядзельска-смаргонскага антыкамуністычнага падполля (1947)
Катэгорыя:Рэпрэсаваныя савецкай уладай
Катэгорыя:Рэпрэсаваныя ў БССР
Навадворскі сельсавет (Шчучынскі раён)

**Навадво́рскі сельсавет** — былая адміністрацыйна-тэрытарыяльная адзінка ў складзе Шчучынскага раёна Гродзенскай вобласці. Цэнтр — аграгарадок (да 2010 г. вёска) Новы Двор. Плошча — 20807 га.

Утвораны 12 кастрычніка 1940 года ў складзе Васілішкаўскага раёна Баранавіцкай вобласці БССР. З 20 верасня 1944 года ў складзе Гродзенскай вобласці. З 20 студзеня 1960 года ў складзе Шчучынскага раёна, у 1961 годзе перададзены ў Радунскі раён. 2 снежня 1961 года ў склад сельсавета з Першамайскага сельсавета перададзены вёскі Дамейкі і Сырні. З 25 снежня 1962 года ў складзе Шчучынскага раёна. 25 верасня 2002 года да сельсавета далучана тэрыторыя скасаванага Берштаўскага сельсавета (5 населеных пунктаў: Арлова Гара, Бераставіца, Бершты, Падбершты, Пілаўня). 28 жніўня 2013 года скасаваны, тэрыторыя далучана да Астрынскага сельсавета.

Насельніцтва сельсавета паводле перапісу 2009 года — 1574 чалавекі, з іх 59,4 % — палякі, 38,0 % — беларусы, 1,9 % — рускія.

На момант скасавання ў склад сельсавета ўваходзіў 41 населены пункт: аграгарадок Новы Двор, вёскі Арлова Гара, Баравыя, Бераставіца, Бершты, Будоўля, Вампершчына, Вуглы, Голдзішкі, Голеўцы, Грамкі, Дамейкі, Забалоцце, Зобія, Казакі, Краснае, Кулеўцы, Куцы Лес, Ленцішкі, Ляхаўцы, Малюкоўцы, Мікулішкі, Падбершты, Пілаўня, Прудзяны, Прыбыткоўшчына, Равятычы, Родзевічы, Рынкаўцы, Рыталеўшчына, Савічы, Саснабор, Смаліха, Сырні, Танявічы, Юраўка, Якубавічы, Яхнавічы і хутары Астапішкі, Квіцеўцы, Шамякі.

## Крыніцы 
## Літаратура 
* Административно-территориальное устройство БССР: справочник: в 2 т. / Главное архивное управление при Совете Министров БССР, Институт философии и права Академии наук БССР. — Минск: «Беларусь», 1985―1987.
* Административно-территориальное устройство Республики Беларусь (1981—2010 гг.): справочник. — Минск: БелНИИДАД, 2012. — 172 с.

Катэгорыя:Былыя сельсаветы Шчучынскага раёна
Катэгорыя:Былыя сельсаветы Васілішкаўскага раёна
Катэгорыя:Былыя сельсаветы Радунскага раёна
Катэгорыя:Сельсаветы Беларусі, утвораныя ў 1940 годзе
Катэгорыя:Сельсаветы Беларусі, скасаваныя ў 2013 годзе
Васілішкаўскі сельсавет

**Васілі́шкаўскі сельсавет** — адміністрацыйна-тэрытарыяльная адзінка ў складзе Шчучынскага раёна Гродзенскай вобласці. Цэнтр — аграгарадок (да 2010 г. вёска) Васілішкі.

Утвораны 12 кастрычніка 1940 года ў складзе Васілішкаўскага раёна Баранавіцкай вобласці БССР. Цэнтр — вёска Старыя Васілішкі. З 20 верасня 1944 года ў складзе Гродзенскай вобласці. 3 жніўня 1954 года скасаваны гарадскі пасёлак Васілішкі, яго тэрыторыя ўключана ў склад Васілішкаўскага сельсавета. З 20 студзеня 1960 года ў складзе Радунскага раёна, з 25 снежня 1962 года ў складзе Шчучынскага раёна. 12 сакавіка 1973 года ў склад Бакштаўскага сельсавета перададзены вёскі Вайнілаўцы і Старадворцы. 20 верасня 2002 года ў склад сельсавета з Бакштаўскага сельсавета перададзены 22 населеныя пункты (Біцеўцы, Вялікая Нявіша, Даліняны, Догелі, Драбушы, Збражкі, Казулішкі, Карэвічы, Кронькі, Лычкаўцы, Малая Нявіша, Малыя Казлы, Прымакі, Псярцы, Рагелеўцы, Стадаляны, Трайгі, Трудавая, Хадэлі, Шайбакі, Шэрмічы, Яскевічы). 28 жніўня 2013 года да сельсавета далучана тэрыторыя скасаванага Бакштаўскага (20 населеных пунктаў: аграгарадок Бакшты, вёскі Вялікія Пугачы, Гуменнікі, Клешнякі, Малыя Пугачы, Маляцічы, Мацюкі, Мінюцеўка, Мякішы, Плёткі, Савічы, Скелдычы, хутары Барэйшышкі, Бігаўшчына, Вуглы, Заброддзе, Занявіша, Зарэчча, Пясчына, Рачкаўшчына) і Галавічпольскага (24 населеныя пункты: аграгарадкі Галавічполе, Гурнофель, вёскі Алешкаўцы, Банюкі, Баяры, Ваейкаўцы, Вялікае Сяло, Вялікія Казлы, Галасавічы, Глебаўцы, Карабкі, Касцянева, Красная, Лазаўцы, Лялюшаўцы, Маркаўцы, Моцеўцы, Навумаўцы, Новыя Гернікі, Пільчукі, Русанаўцы, Русачкі, Свірыды, Старыя Гернікі) сельсаветаў. 30 снежня 2014 года ў склад сельсавета з Першамайскага сельсавета перададзены 3 населеныя пункты: вёскі Вайнілаўцы, Старадворцы і Стары Двор. 27 снежня 2016 года ў склад сельсавета з Мажэйкаўскага сельсавета перададзена вёска Нарчы. 26 мая 2017 года скасаваны вёска Вялікая Нявіша, хутары Заброддзе, Занявіша, Пясчына.

Насельніцтва сельсавета паводле перапісу 2009 года (48 населеных пунктаў) — 3145 чалавек, з іх 77,6 % — палякі, 17,7 % — беларусы, 3,4 % — рускія, 0,7 % — украінцы; паводле перапісу 2019 года (92 населеныя пункты) — 3514 чалавек.

## Крыніцы 
## Літаратура 
* Административно-территориальное устройство БССР: справочник: в 2 т. / Главное архивное управление при Совете Министров БССР, Институт философии и права Академии наук БССР. — Минск: «Беларусь», 1985―1987.
* Административно-территориальное устройство Республики Беларусь (1981—2010 гг.): справочник. — Минск: БелНИИДАД, 2012. — 172 с.


Катэгорыя:Былыя сельсаветы Васілішкаўскага раёна
Катэгорыя:Былыя сельсаветы Радунскага раёна
Катэгорыя:Сельсаветы Беларусі, утвораныя ў 1940 годзе
Шчучынскі сельсавет

**Шчу́чынскі сельсавет** — адміністрацыйна-тэрытарыяльная адзінка ў складзе Шчучынскага раёна Гродзенскай вобласці. Цэнтр — аграгарадок (да 2010 г. вёска) Тур’я.

Утвораны 12 кастрычніка 1940 года ў складзе Шчучынскага раёна Баранавіцкай вобласці БССР. Цэнтр — гарадскі пасёлак (з 31 жніўня 1962 г. горад) Шчучын. З 20 верасня 1944 года ў складзе Гродзенскай вобласці. 16 ліпеня 1954 года да сельсавета далучана тэрыторыя скасаванага Вярбілкаўскага сельсавета. 25 лютага 1961 года ў склад Ражанкаўскага сельсавета перададзены 8 населеных пунктаў (Вярбілкі, Гірдзеўка, Даліна Прамая, Клімаўшчына, Макееўцы, Малявічы, Руткевічы і Старая Дубраўка). 23 ліпеня 1965 года да сельсавета далучана тэрыторыя скасаванага Вялікабаярскага сельсавета (13 населеных пунктаў: Валока, Вялікія Баяры, Готараўшчына, Зайкаўшчына, Ішчална, Казарэзы, Кемяны, Корасць, Малыя Баяры, Навасады, Станіславова, Юцеўцы і Ялашаўцы), цэнтр сельсавета перанесены ў вёску Плянты. У 1966 годзе тэрыторыя былога Вялікабаярскага сельсавета (вёскі Валока, Вялікія Баяры, Готараўшчына, Зайкаўшчына, Ішчална, Казарэзы, Кемяны, Корасць, Малыя Баяры, Навасады, Станіславова, Юцеўцы і Ялашаўцы) перададзена ў склад Мажэйкаўскага сельсавета, вёска Рэзы-Галаўнічы — у склад Ражанкаўскага сельсавета. У 1976 годзе ў склад сельсавета з Каменскага сельсавета перададзены 13 населеных пунктаў: Агароднікі, Барташы, Будраўцы, Дубраўляны, Ельня, Жадзейкі, Жылічы, Зарэчча, Мілеўцы, Поплава, Скоржыкі, Шніпкі, Юшкі. 25 верасня 2002 года ў склад Лядскага сельсавета перададзена вёска Тапілішкі. 10 снежня 2002 года цэнтр сельсавета перанесены ў вёску Тур’я. 28 мая 2013 года вёска Першамайская ўключана ў межы горада Шчучын. 13 верасня 2018 года вёска Навасёлкі і большая частка вёскі Плянты ўключаны ў межы горада Шчучын, астатняя частка вёскі Плянты перададзена ў склад Лядскага сельсавета.

Насельніцтва сельсавета паводле перапісу 2009 года (21 населены пункт) — 2098 чалавек, з іх 66,3 % — палякі, 28,1 % — беларусы, 4,4 % — рускія, 0,7 % — украінцы; паводле перапісу 2019 года (19 населеных пунктаў) — 942 чалавекі

## Літаратура 
* Административно-территориальное устройство БССР: справочник: в 2 т. / Главное архивное управление при Совете Министров БССР, Институт философии и права Академии наук БССР. — Минск: «Беларусь», 1985―1987.
* Административно-территориальное устройство Республики Беларусь (1981—2010 гг.): справочник. — Минск: БелНИИДАД, 2012. — 172 с.


Катэгорыя:Сельсаветы Беларусі, утвораныя ў 1940 годзе
Оржыў (значэнні)

Назву **Оржыў** маюць:

* Оржыў — вёска ў Народыцкім раёне Жытомірскай вобласці Украіны
* Оржыў — пасёлак гарадскога тыпу ў Ровенскім раёне Ровенскай вобласці Украіны
Ягор Аляксандравіч Багамольскі

**Ягор Багамольскі** (нар. , ) — беларускі футбаліст, нападнік азербайджанскага клуба «Нефтчы» з Баку і былы ігрок нацыянальнай зборнай Беларусі.

## Клубная кар’ера 
Выхаванец мінскай футбольнай школы «Фартуна», пазней трапіў у структуру мінскага «Дынама». З другой паловы 2017 года пачаў выступаць за дубль клуба. У 2018 годзе забіў 12 галоў у турніры дублёраў, дапамог дынамаўцам атрымаць у ім перамогу.

20 красавіка 2019 года дэбютаваў у Вышэйшай лізе ў складзе асноўнай каманды «Дынама», выйшаўшы на замену ў другім тайме ў матчы супраць мінскага «Тарпеда» (1:0). У далейшым трывала прыцягваўся да асноўнай каманды галоўным трэнерам Раманам Піліпчуком, аднак з чэрвеня, калі дынамаўцаў зноў узначаліў Сяргей Гурэнка, вярнуўся ў дубль.

У жніўні 2019 года па пагадненні бакоў пакінуў мінскі клуб і неўзабаве стаў іграком брэсцкага «Дынама», дзе выступаў у асноўным за дубль.

У сакавіку 2020 года быў аддадзены ў арэнду ў брэсцкі «Рух». Стаў трывала з’яўляцца на полі, чаргуючы выхады ў стартавым складзе і на замену. У студзені 2021 года перайшоў у «Рух» на рэгулярнай аснове.

У сакавіку 2021 быў арандаваны «Мінскам». У сталічным клубе пераважна выхадзіў у стартавым складзе, з 6 галамі стаў другім бамбардзірам каманды ў сезоне. У снежні 2021 года вярнуўся з арэнды ў «Рух».

У пачатку 2022 года рыхтаваўся да новага сезона з «Рухам», аднак у сакавіку, пасля таго як брэсцкі клуб зняўся з Вышэйшай лігі, перайшоў у «Мінск» на рэгулярнай аснове. Замацаваўся ў стартавым складзе, за паўгады адзначыўся 8 галамі ў Вышэйшай лізе.

У ліпені 2022 года перайшоў у азербайджанскі «Нефтчы».

## Міжнародная кар’ера 
9 кастрычніка 2020 года дэбютаваў у моладзевай зборнай Беларусі, адгуляўшы першы тайм адборачнага матча чэмпіянату Еўропы супраць Кіпра (1:2).

10 чэрвеня 2022 года ўпершыню згуляў за нацыянальную зборную Беларусі, калі правёў на полі другі тайм матча Лігі нацый УЕФА супраць Казахстана (1:1).

## Дасягненні 
*   Чэмпіён Беларусі: 2019
*   Бронзавы прызёр чэмпіянату Азербайджана: 2023

## Статыстыка выступленняў 
## Крыніцы 
Катэгорыя:Футбалісты Беларусі
Катэгорыя:Ігракі зборнай Беларусі па футболе
Катэгорыя:Ігракі ФК Дынама Мінск
Катэгорыя:Ігракі ФК Дынама Брэст
Катэгорыя:Ігракі ФК Рух Брэст
Катэгорыя:Ігракі ФК Мінск
Катэгорыя:Ігракі ФК Нефтчы Баку
Катэгорыя:Выпускнікі факультэта прыкладной матэматыкі і інфарматыкі БДУ
Любоў Вячаславаўна Разумоўская

**Любоў Вячаславаўна Разумоўская** (дзяв. **Арасімовіч**, ; , , Гродзенская губерня, Расійская імперыя — ) — савецкі гісторык-славіст, філолаг. Доктар гістарычных навук (1960).

## Біяграфія 
У 1918 г. скончыла гістарычна-філалагічныя курсы ў Казані. У 1921 г. удасканальвала адукацыю ў Петраградскім універсітэце. 3 1923 г. супрацоўнік Славянскага аддзялення бібліятэкі АН СССР у Петраградзе. У 1929—1935 гг. працавала выкладчыкам польскай мовы, гістарычнай граматыкі і дыялекталогіі ў Ленінградскім педагагічным інстытуце імя А. І. Герцэна. 3 1935 г. у Інстытуце кнігі АН СССР, з 1945 г. у Ленінградскім дзяржаўным універсітэце. 3 1961 г. супрацоўнік Інстытута славяназнаўства АН СССР.

## Навуковыя інтарэсы 
Даследавала гаворкі Бельскага павета, гісторыю польскага, беларускага і ўкраінскага сялянства ў сярэднявеччы. Адзін з аўтараў «Гісторыі Польшчы» (т. 1, 1956).

## Творы 
* Очерки по истории польских крестьян: от древних времен до XV в. / Л. В. Разумовская; АН СССР, Институт славяноведения. — М.—Л.: Изд-во АН СССР, 1958. — 366 с.
* Очерки по истории польских крестьян в XV—XVI вв. / Л. В. Разумовская; АН СССР, Институт славяноведения. — М.: Наука, 1968. — 322 с.

## Літаратура 
* Историки-слависты СССР: Биобиблиографический словарь-справочник / АН СССР, Научный совет по комплексным проблемам славяноведения и балканистики, Институт славяноведения и балканистики; [Сост. С. И. Сидельниковым, Г. И. Чернявским, А. Н. Горяиновым, А. Е. Москаленко]. — М.: Наука, 1981. — 205 с.
* Королюк, В. Д. Л. В. Разумовская / В. Д. Королюк // Советское славяноведение. — 1970. — № 1. — С.
* Чарапіца, В. Разумоўская Любоў Вячаславаўна / Валерый Чарапіца // Энцыклапедыя гісторыі Беларусі: У 6 т. / Беларус. Энцыкл.; Рэдкал.: Г. П. Пашкоў (галоўны рэд.) і інш.; Маст. Э. Э. Жакевіч. Т. 6. Кн. 1: Пузыны — Усая. — Мн.: БелЭн, 2001. — 591 с.: іл. — С. 85—86. — ISBN 985-11-0214-8.

Катэгорыя:Гісторыкі СССР
Оржыў

**Оржыў** () — пасёлак гарадскога тыпу ў Ровенскім раёне Ровенскай вобласці Украіны на рацэ Гарынь, уваходзіць у склад Клэваньскай аб’яднанай тэрытарыяльнай грамады.

## Гісторыя 
Народнае паданне выводзіць назву населенага пункта ад слова «моржыў», гэта значыць «мор жыхароў». Быў час, калі ў паселішчы распаўсюджвалася страшная хвароба — чума. Вельмі шмат людзей загінула ад гэтай хваробы, якая марыла жыхароў мястэчка.

Паводле іншага народнага падання раней паселішча складаўся з трох урочышчаў: Оржыў, Мшакіў і Дубына. Назва першага паселішча паходзіць ад слоў «Гора жыць». Урочышча знаходзілася на шляху набегаў татараў на Валынь і Літву, таму і «гора жыць» у такой мясцовасці. Пасля паселішча назвалі Горжыў, затым Оржыў. Шмат разоў паселішча знішчалася татарамі. Урочышчы Мшакіў і Дубына аддзяляліся ад вёскі невялікай ракой Гать, якая ўпадае ў раку Усцю і невялікім дубовым лесам, адсюль і назва Дубына. З часам колькасць насельніцтва павялічвалася, высякаўся лес — урочышчы Оржыў, Дубына і Мшакіў аб’ядналіся ў адно сяло. Ручай Гаць і цяпер працякае па цэнтры мястэчка.

Да 1959 г. Оржыў адміністрацыйна лічыўся вёскай.

## Рэлігійнае жыццё 
У мястэчку знаходзяцца наступныя цэрквы:
* Свята-Праабражэнскі храм ПЦУ
* Кірыла-Міфадыеўскі храм УПЦ МП
* царква евангельскіх хрысціян-баптыстаў
* царква хрысціян веры евангельскай (пяцідзесятнікаў)

Свята-Праабражэнскі храм быў пабудаваны яшчэ ў XVIII ст. — у 1770 г. Да 1996 г. храм належаў парафіі УПЦ МП. У 1996 г. храм належыць УПЦ КП. Пазней парафіяне УПЦ МП пабудавалі ўласны храм. У 2014 г. у цэнтры пасёлка была пабудавана ратонда Божай Маці.

За часы незалежнасці ў мястэчку таксама былі пабудаваныя малітоўныя дамы хрысціян-пяцідзесятнікаў і хрысціян-баптыстаў.

## Крыніцы 
Катэгорыя:Пасёлкі гарадскога тыпу Ровенскай вобласці
Катэгорыя:Населеныя пункты Ровенскага раёна
Смурфы 2

**«Сму́рфікі 2»** ()&nbsp;— амерыканскі камедыйны фэнтэзійны сямейны фільм пра Смурфікаў з спалучэннем жывых акцёраў і камп'ютарнай анімацыі. Прэм'ера фільма ў ЗША адбылася 31 ліпеня 2013 года. Фільм ёсць сіквелам фільма 2011 года «Смурфікі».

Фільм атрымаў узроставай ўзровень 0+ (гэта значыць для любога глядацкай аўдыторыі).

## Сюжэт 
Пасля кашмарнага сну Смурфетка прачнулася і паразмаўляла з татам Смурфам (які зайшоў павіншаваць яе з днём нараджэння). У вёсцы смурфаў ішла падрыхтоўка да дня нараджэння Смурфеткі. У гэты час у Парыжы праходзіць сусветна вядомая выстава пра супер-чараўніка Гаргамеля&nbsp;— яго палюбілі ва ўсім свеце. І злы чараўнік не меў сваёй мэтай стаць супер-зоркай, ён стварыў Гакуса і Вексі&nbsp;— пару зласлівых стварэнняў, вельмі падобных на смурфікаў і наказаў Вексей выкрасці Смурфетку. У Гаргамеля быў зладзейскі план&nbsp;— ён хацеў скрасці Смурфетту і даведацца ў яе рэцэпт, які б пераўтворыцца Неслухнянікаў ў сапраўдных Смурфаў.

Праз некаторы час да Парыжа прыбываюць і смурфы-ратаўнікі: тата Смурф, Буркун, Чапурнік і Нязграба. Заручыўшыся дапамогай сям'і Уінслоў яны адпраўляюцца на пошукі Смурфеткі. І на спектаклі Гаргамель ператварае спадара Віктара Дойля&nbsp;— айчыма Патрыка Уінслоў на качку, тата Смурф гаворыць, што чары сыдуць праз некаторы час. На працягу доўгіх пошукаў смурфы знаходзяць Смурфетку і бачаць, што ёй весела з Неслухнянікамі&nbsp;— тата Смурф упадае ў адчай.

Пасля душэўнай размовы з містэрам Уінслоў тата Смурф разумее, што абыякава адкуль Смурфетка родам, галоўнае, кім яна захоча быць. Тое ж разумее і Патрык Уінслоў, які пасварыўся са сваім айчымам.

Таму, смурфы разам з містэрам Уінслоў і Віктарам Дойлэм зноў адпраўляюцца на выратаванне Смурфеткі, але, на жаль, спазняюцца&nbsp;— Смурфетка ўжо распавяла рэцэпт ператварэння, і Гаргамель ператварыў Гакуса і Вексі ў сапраўдных смурфаў і стаў неверагодна магутным. Але ўсё ж такі, як дабро перамагае зло, так і смурфы разам з новымі смурфамі-неслухнянікі перамагаюць Гаргамеля і Азраэля (кота), якія вяртаюцца назад у свой стары дом Свету Смурфаў.

## Гл. таксама 
* Смурфікі
* Смурфы

Катэгорыя:Фільмы на англійскай мове
Катэгорыя:Мультфільмы ЗША
Катэгорыя:Камп’ютарныя анімацыйныя фільмы
Катэгорыя:Фільмы ЗША 2013 года
Катэгорыя:Кінакамедыі ЗША
Катэгорыя:Фільмы ЗША ў 3D
Катэгорыя:Мультфільмы 2013 года
Катэгорыя:Фільмы-сіквелы
Аляксей Аляксандравіч Харытановіч

**Аляксей Харытановіч** (нар. , ) — беларускі футбаліст, брамнік наваполацкага «Нафтана».

## Клубная кар’ера 
Выхаванец мінскага «Дынама», з 2011 года пачаў выступаць за дубль. З 2012 года стаў таксама прыцягвацца да асноўнай каманды, дзе звычайна быў трэцім брамнікам, аднак у афіцыйных матчах так і не дэбютаваў за «Дынама». У 2014 годзе быў аддадзены ў арэнду клубу «Бяроза-2010», аднак з-за траўмы правёў толькі 5 матчаў (4 у Першай лізе і адзін у Кубку Беларусі).

У 2015 года перайшоў у «Зорку-БДУ». Спачатку быў другім брамнікам каманды пасля Рамана Бабаева, але пазней стаў часцей з’яўляцца на полі і замацаваўся як асноўны брамнік каманды, якая ў 2017 годзе змяніла назву на «Энергетык-БДУ». Канец сезона 2017 прапусціў з-за траўмы, у другой палове 2018 года таксама не гуляў.

У студзені 2019 года пакінуў «Энергетык-БДУ», праходзіў прагляд у «Белшыне», аднак у лютым вярнуўся ў сталічную каманду і пачаў у яе складзе сезон 2019 у Вышэйшай лізе. Спачатку звычайна гуляў у стартавым складзе, з верасня стаў пераважна заставацца на лаўцы запасных.

У лютым 2020 года стаў іграком бабруйскай «Белшыны». У сезоне 2020 спачатку чаргаваўся ў складзе з Сяргеем Туранком, пасля замацаваўся ў якасці асноўнага брамніка, але не выратаваў каманду ад вылету ў Першую лігу. У сезоне 2021 быў адным з нешматлікіх ігракоў, якія засталіся ў камандзе з папярэдняга сезона, стаў капітанам бабруйскага клуба. Спачатку гуляў у аснове, пасля стаў чаргавацца з Паўлам Ахрамчуком. Па выніках сезона дапамог «Белшыне» вярнуць месца ў Вышэйшай лізе. У лютым 2022 года падоўжыў кантракт з бабруйскім клубам. Сезон 2022 амаль поўнасцю прапусціў з-за траўмы, у 2023 годзе вярнуўся ў строй і зноў стаў капітанам каманды.

У студзені 2024 года пакінуў «Белшыну» і неўзабаве стаў іграком наваполацкага «Нафтана».

## Міжнародная кар’ера 
У кастрычніку 2013 года ў складзе юніёрскай зборнай Беларусі (да 19 гадоў) прымаў удзел у кваліфікацыйным раўдзе чэмпіянату Еўропы, дзе выйшаў на поле ў адным матчы.

## Статыстыка выступленняў 
## Крыніцы 
Катэгорыя:Футбольныя варатары
Катэгорыя:Футбалісты Беларусі
Катэгорыя:Ігракі ФК Дынама Мінск
Катэгорыя:Ігракі ФК Бяроза-2010
Катэгорыя:Ігракі ФК Энергетык-БДУ
Катэгорыя:Ігракі ФК Белшына
Катэгорыя:Ігракі ФК Нафтан
Тэхаскія рэйнджэры

**Тэхаскія рэйнджэры** — паліцэйскае падраздзяленне ў штаце Тэхас (ЗША). Грунтуецца ў Остыне.

Тэхаскія рэйнджэры займаюцца раскрыццём розных злачынстваў (ад забойстваў да карупцыі), дзейнічаюць як дэтэктывы, займаюцца аховаю Губернатара Тэхаса, адшукваюць уцекачоў.

## Гісторыя 
Першае падраздзяленне тэхаскіх рэйнджэраў было створана Стывенам Ф. Остынам у 1823 годзе (нефармальна) і афіцыйна арганізавана ў 1835 годзе.

З 1935 года падраздзяленне стала выконваць функцыі дзяржаўнага Бюро расследаванняў па штаце Тэхас.

Рэйнджэры бралі ўдзел у шматлікіх важных падзеях з гісторыі Тэхасу і былі задзейнічаны ў некаторых вядомых крымінальных справах, — такіх, як вышук стралка Джона Хардына, вышук рабаўніка банкаў Сэма Бэса і вышук знакамітых Боні і Клайда.

Колькасць асабовага складу на 2009 год — 144 афіцэра.

## Статыстыка стратаў 
Чыннікі смерці тэхаскіх рэйнджэраў наступныя:

## Глядзіце таксама 
* Уокер, тэхаскі рэйнджэр (тэлесерыял)
* Тэхаскія рэйнджэры (фільм, 1936)
* Тэхаскія рэйнджэры (серыял)

## Спасылкі 
* Texas Rangers // Texas Department of Public Safety 
* The Official Texas Ranger Hall of Fame and Museum in Waco, Texas 
* *Cox, M.* The Texas Rangers: Wearing the Cinco Peso, 1821—1900 / Mike Cox — A Tom Doherty Associates book, 2008. — 496 p. — ISBN 978-0-7653-1892-3.
* *Ivey, D. L.* The Texas Rangers: A Registry and History / Darren L. Ivey — McFarland, 2010. — 348 p. — ISBN 978-0-7864-4813-5.
* *Cox, M.* Texas Ranger Tales: Stories That Need Telling / Mike Cox — Republic of Texas, 1997. — 336 p. — ISBN 978-1-55622-537-6.
* Кому упала на грудь серебряная звезда

Катэгорыя:Тэхас
Катэгорыя:Паліцыя ЗША
Катэгорыя:Дзікі Захад
Юрый Веніямінавіч Расолька

**Юрый Веніямінавіч Расолька** (нар. ) — беларускі футбаліст, пазней трэнер. Гуляў на пазіцыі абаронцы.

## Гульнявая кар’ера 
Выхаванец ДЮСШ «Дынама» (Мінск).
 

## Трэнерская кар’ера 
У 1992 годзе пачаў трэнерскую кар’еру, трэніраваў каманду «Беларусь» з Мар’інай Горкі.

## Крыніцы 
## Спасылкі 
* 

Катэгорыя:Футбалісты Беларусі
Катэгорыя:Ігракі ФК Дынама-2 Мінск
Катэгорыя:Ігракі ФК Дынама Мінск
Катэгорыя:Ігракі ФК Дынама Брэст
Катэгорыя:Ігракі ФК Трактар Мінск
Катэгорыя:Ігракі ФК Хісар
Катэгорыя:Ігракі ФК Хіва
Катэгорыя:Ігракі ФК БДАТУ-Ніва
Катэгорыя:Трэнеры ФК Вікторыя Мар’іна Горка
Катэгорыя:Трэнеры ФК Фамальгаўт Барысаў
Катэгорыя:Футбольныя трэнеры Беларусі
Катэгорыя:Трэнеры ФК Лівадыя Дзяржынск
Райт

**Райт** — прозвішча.

## Вядомыя носьбіты 
* Боні Райт — брытанская актрыса.
* Браты Райт — піянеры авіяцыі.
* Джо Райт — брытанскі кінарэжысёр.
* Джозеф Райт (мастак) — брытанскі жывапісец.
* Джэфры Райт — амерыканскі акцёр.
* Крыс Райт — амерыканскі дзяржаўны дзеяч і прадпрымальнік.
* Робін Райт — амерыканская актрыса.
* Сьюал Райт — амерыканскі генетык.
* Тэрэза Райт — амерыканская актрыса.
* Фрэнк Лойд Райт — амерыканскі архітэктар.
Альберта Сантас-Дзюмон

**Альберта Сантас-Дзюмон** ( — ) — піянер авіяцыі. Нарадзіўся і памёр у Бразіліі, аднак большую частку дарослага жыцця правёў у Францыі. Яго дасягненні ў авіяцыі супалі з часам яго пражывання ў Парыжы. Сантас-Дзюмон распрацаваў, пабудаваў і выпрабаваў першы практычна прыдатны кіраваны паветраны шар. Пры гэтым ён стаў першым чалавекам, які даказаў, што звычайныя, рэгулярныя, кантраляваныя палёты магчымыя. Сантас-Дзюмон здзейсніў першы ў Еўропе публічны палёт на аэраплане ў Парыжы 23 кастрычніка 1906 года.

Катэгорыя:Павесіліся
Катэгорыя:Піянеры авіяцыі
Катэгорыя:Лётчыкі
Катэгорыя:Вынаходнікі
Гуаружа

**Гуаружа** () — горад і муніцыпалітэт у Бразіліі, уваходзіць у штат Сан-Паўлу. Частка мезарэгіёна Агламерацыя Сан-Паўлу. Уваходзіць у эканоміка-статыстычны мікрарэгіён Сантус. Насельніцтва складае 311 230 чалавек на 2015 год. Займае плошчу 142,589 км². Шчыльнасць насельніцтва — 2.182,71 чал./км².

Катэгорыя:Гарады Бразіліі
Катэгорыя:Муніцыпалітэты штата Сан-Паўлу
Франка (Сан-Паўлу)

**Франка** () — муніцыпалітэт у Бразіліі, уваходзіць у штат Сан-Паўлу. Частка мезарэгіёна Рыбейран-Прэту. Уваходзіць у эканоміка-статыстычны мікрарэгіён Франка. Плошча — 607,333 км². Шчыльнасць насельніцтва — 540,3 чал./км².

## Насельніцтва 
Катэгорыя:Гарады Бразіліі
Катэгорыя:Муніцыпалітэты штата Сан-Паўлу
Хмэлёвэ (Бэрдычыўскі раён)

**Хмэлёвэ** () — пасёлак у Бэрдычыўскім раёне Жытомірскай вобласці Украіны. Уваходзіць у склад Грышкіўскай пасялковай абшчыны.

## Крыніцы 
Катэгорыя:Населеныя пункты Бэрдычыўскага раёна
Яўген Сямёнавіч Карабкоў

**Яўген Сямёнавіч Карабко́ў** ( — ) — вучоны ў галіне пульманалогіі, таракальны хірург, доктар медыцынскіх навук (1970), прафесар (1973).

## Біяграфія 
Нарадзіўся ў вёсцы Сухары (сучасны аграгарадок у  Магілёўскай вобласці Беларусі). Удзельнік Вялікай Айчыннай вайны з 1941 года. Удзельнік баявых дзеянняў на 3-м Украінскім фронце, вызвалення Венгрыі, Румыніі. Ваяваў у складзе дэсантнай брыгады, у партызанах, трапляў у палон, быў зняволены ў канцэнтрацыйным лагеры ў горадзе Філах (Аўстрыя). У 1951 годзе скончыў Мінскі медыцынскі інстытут. У 1957—1958 гг. працаваў у Беларускім навукова-даследчым інстытуце туберкулёзу, з 1962 г. у Разанскім медыцынскім інстытуце і галоўны ўрач абласнога процітуберкулёзнага дыспансера (з 1963 г.), дзе ён стварыў курс туберкулёзу, затым кафедру інстытута і кіраваў ёй да 1980 года.

Памёр Я. С. Карабкоў 5 верасня 1980 г. Пахаваны ў .

## Навуковая дзейнасць 
Я. С. Карабкоў займаўся пытаннямі хірургічнага і хіміятэрапеўтычнага лячэння туберкулёзу лёгкіх, вывучэннем пабочнага ўплыву хімічных прэпаратаў на арганізм хворага.

## Літаратура 
*  — С. 40.

## Спасылкі 
* Коробков Евгений Семенович (4.03.1923-05.09.1980) // Медицинский некрополь 
* История Рязанской Противотуберкулёзной службы 
* Коробков Евгений Семёнович // Бессмертный полк Москва. Электронная книга памяти. 

Катэгорыя:Удзельнікі Вялікай Айчыннай вайны
Катэгорыя:Партызаны Вялікай Айчыннай вайны
Катэгорыя:Фтызіятры Расіі
Катэгорыя:Хірургі Расіі
Катэгорыя:Пульманолагі Расіі
Катэгорыя:Фтызіятры Беларусі
Іван Віктаравіч Кісель

**Іван Кісель** (нар. , ) — беларускі футбаліст, абаронца мінскага БДУ.

## Клубная кар’ера 
Пачынаў займацца футболам у мінскім МТЗ-РІПА, пазней гуляў за юнацкія каманды «Мінска» і барысаўскага БАТЭ. З 2015 года пачаў прыцягвацца да дубля, на наступны год стаў трывала выступаць у дубліруючым складзе. 7 ліпеня 2017 года дэбютаваў у асноўнай камандзе БАТЭ, выйшаўшы на замену ў другім тайме ў матчы Кубка Беларусі супраць стаўбцоўскага «Нёмана-Агра» (5:1).

У жніўні 2018 года перайшоў у сталічны «Энергетык-БДУ». У складзе каманды спачатку выхадзіў на замену, пазней стаў трапляць і ў стартавы склад. У кастрычніку з-за ўдзелу іграка ў матчы супраць «Ліды» (павінен быў прапускаць яе з-за дыскваліфікацыі) «Энергетыку-БДУ» было прысуджана тэхнічнае паражэнне, аднак каманда ўсё роўна здолела выйсці ў Вышэйшую лігу.

У студзені 2019 года стала вядома, што паўабаронца застаецца ў складзе мінскага клуба. 13 красавіка 2019 года дэбютаваў у Вышэйшай лізе, выйшаўшы на замену ў другім тайме ў матчы з «Гомелем» (0:3), аднак пасля быў заменены назад.

У жніўні 2019 года пасля прагляду стаў іграком «Смаргоні» на правах арэнды, дзе спачатку гуляў у стартавым складзе, але пазней стаў заставацца на лаўцы запасных. У снежні 2019 года разарваў кантракт з «Энергетыкам-БДУ».

У лютым 2020 года папоўніў склад рэчыцкага «Спадарожніка», дзе пераважна выхадзіў на замену. У студзені 2021 года прыбыў на прагляд у петрыкаўскі «Шахцёр» і ў лютым падпісаў кантракт. Пакінуў «Шахцёр» у ліпені 2021 года.

У ліпені 2022 года далучыўся да мінскага БДУ ў Другой лізе.

## Міжнародная кар’ера 
У складзе юнацкіх зборых Беларусі да 17 гадоў і да 19 гадоў удзельнічаў у адборачных і элітных раўндах чэмпіянату Еўропы.

## Дасягненні 
*  Пераможца Першай лігі чэмпіянату Беларусі: 2020

## Статыстыка выступленняў 
## Крыніцы 
## Спасылкі 
* 

Катэгорыя:Футбалісты Беларусі
Катэгорыя:Ігракі ФК БАТЭ
Катэгорыя:Ігракі ФК Энергетык-БДУ
Катэгорыя:Ігракі ФК Смаргонь
Катэгорыя:Ігракі ФК Спадарожнік Рэчыца
Катэгорыя:Ігракі ФК Шахцёр Петрыкаў
Катэгорыя:Ігракі ФК БДУ Мінск
Райгарадок (Бэрдычыўскі раён)

**Райгарадок** () — вёска ў Бэрдычыўскім раёне Жытомірскай вобласці Украіны. Адміністрацыйны цэнтр Райгарадской вясковай абшчыны.

## Крыніцы 
Катэгорыя:Населеныя пункты Бэрдычыўскага раёна
Вялікабаярскі сельсавет

**Вялікабая́рскі сельсавет** — былая адміністрацыйна-тэрытарыяльная адзінка ў складзе Шчучынскага раёна Гродзенскай вобласці. Цэнтр — вёска Вялікія Баяры.

Утвораны 12 кастрычніка 1940 года ў складзе Шчучынскага раёна Баранавіцкай вобласці БССР. З 20 верасня 1944 года ў складзе Гродзенскай вобласці. 23 ліпеня 1965 года скасаваны, тэрыторыя далучана да Шчучынскага сельсавета.

На момант скасавання ў склад сельсавета ўваходзілі 13 населеных пунктаў: Валока, Вялікія Баяры, Готараўшчына, Зайкаўшчына, Ішчална, Казарэзы, Кемяны, Корасць, Малыя Баяры, Навасады, Станіславова, Юцеўцы і Ялашаўцы.

## Крыніцы 
## Літаратура 
* Административно-территориальное устройство БССР: справочник: в 2 т. / Главное архивное управление при Совете Министров БССР, Институт философии и права Академии наук БССР. — Минск: «Беларусь», 1985―1987.

Катэгорыя:Былыя сельсаветы Шчучынскага раёна
Катэгорыя:Сельсаветы Беларусі, утвораныя ў 1940 годзе
Катэгорыя:Сельсаветы Беларусі, скасаваныя ў 1965 годзе
Скрагліўка

**Скрагліўка** () — вёска ў Бэрдычыўскім раёне Жытомірскай вобласці Украіны.

## Крыніцы 
Катэгорыя:Населеныя пункты Бэрдычыўскага раёна
Кеноша (Вісконсін)

**Кеноша** () — горад на поўначы ЗША, адміністрацыйны цэнтр аднайменнай акругі ў штаце Вісконсін. Порт на беразе возера Мічыган. Насельніцтва — 97 856 жыхароў (2005).

## Вядомыя ўраджэнцы і жыхары 
* Орсан Уэлс

## Насельніцтва 
## Гарады-пабрацімы 
## Крыніцы 
Катэгорыя:Гарады Вісконсіна
Дэртка (Раманіўскі раён)

**Дэртка** () — вёска ў Раманіўскім раёне Жытомірскай вобласці Украіны. Уваходзіць у склад Мыропільскай пасялковай абшчыны.

## Крыніцы 
Катэгорыя:Населеныя пункты Раманіўскага раёна
Альшанка (Раманіўскі раён)

**Альшанка** () — вёска ў Раманіўскім раёне Жытомірскай вобласці Украіны.

## Крыніцы 
Катэгорыя:Населеныя пункты Раманіўскага раёна
Райс

**Райс** — прозвішча.

## Вядомыя носьбіты 
* Дэклан Райс — англійскі футбаліст.
* Кандаліза Райс — 66-ы Дзяржаўны сакратар ЗША.
* Рамуальд Райс — польскі афіцэр, камандзір падраздзяленняў Арміі Краёвай у 1945—1946 гадах.
* Рудальф Арчыбальд Райс — нямецкі і швейцарскі крыміналіст.
* Стэфані Райс — аўстралійская плыўчыха.
* Сцюарт Райс — амерыканскі хімік.
* Чарлз Райс — амерыканскі вірусолаг і лаўрэат Нобелеўскай прэміі па фізіялогіі і медыцыне.
Плімут (Мінесота)

**Плімут** () — горад у ЗША, шосты па велічыні горад штата Мінесота. Размешчаны ў акрузе Хенепін, за 24 км на паўночны захад ад цэнтра горада Мінеапаліс. Насельніцтва горада 70 102 чалавек (2006).
Катэгорыя:Гарады Мінесоты
Брунінг

**Брунінг** — прозвішча.

## Вядомыя носьбіты 
* Генрых Брунінг — нямецкі палітычны дзеяч
* Петэр Брунінг — нямецкі мастак
* Уолтэр Брунінг — амерыканскі даўгажыхар
Плімут (Масачусетс)

**Плімут** () — горад у акрузе Плімут штата Масачусетс. Разам з Броктанам з’яўляецца адным з двух адміністрацыйных цэнтраў акругі. Плошча муніцыпалітэта Плімута самая вялікая ў штаце. Горад быў заснаваны ў 1620 годзе на беразе заліва Кейп-Код, з’яўляецца найстарэйшым еўрапейскім паселішчам у Новай Англіі і адным з найстарэйшых у ЗША. Доўгі час горад быў цэнтрам аднайменнай калоніі. Пазней горад стаў часткай Масачусетса, аднаго з першых 13-ці штатаў ЗША.

Катэгорыя:Гарады Масачусетса
Катэгорыя:Населеныя пункты, заснаваныя ў 1620 годзе
Балотнік

*  — род раслін
* народная назва віду 
* Балотнік (міфалогія)
Шынкавецкі сельсавет

**Шынкавецкі сельсавет** — былая адміністрацыйна-тэрытарыяльная адзінка ў складзе Шчучынскага раёна Гродзенскай вобласці. Цэнтр — вёска Шынкаўцы.

Утвораны 12 кастрычніка 1940 года ў складзе Шчучынскага раёна Баранавіцкай вобласці БССР. З 20 верасня 1944 года ў складзе Гродзенскай вобласці. 16 ліпеня 1954 года скасаваны, тэрыторыя ўвайшла ў склад новаўтворанага Лядскага сельсавета.

## Крыніцы 
## Літаратура 
* Административно-территориальное устройство БССР: справочник: в 2 т. / Главное архивное управление при Совете Министров БССР, Институт философии и права Академии наук БССР. — Минск: «Беларусь», 1985―1987.

Катэгорыя:Былыя сельсаветы Шчучынскага раёна
Катэгорыя:Сельсаветы Беларусі, утвораныя ў 1940 годзе
Катэгорыя:Сельсаветы Беларусі, скасаваныя ў 1954 годзе
Балотнік кручкаваты

**Балотнік кручкаваты** (*Callitriche hamulata*) — від травяністых кветкавых раслін сямейства , распаўсюджаны ў Еўропе і Грэнландыі. Этымалогія:  — «кручок»,  — памяншальны суфікс,  — прыкметнікавы суфікс

## Апісанне 
У асноўным аднагадовая расліна, даўжынёй да 100&nbsp;см. Сцёблы (0,3)0,4-0,7&nbsp;мм у дыяметры, зялёнага або жаўтлява-зяленага колеру. Прыкветак серпападобны або напаўсерпападобны, 1×0,3&nbsp;мм, напаўпразрыстыя, бялёсыя, на верхавіне кручкавата загнутыя. Від мае доўае, паралельнабаковае, ніцае Лісце 25-50 × 0,5-1&nbsp;мм і непрыкметныя малюсенькія зяленыя Кветкі і Плады . Плады сядзячыя, амаль круглявыя, 1,4-1,5 × 1,3-1.5&nbsp;мм.

## Распаўсюджанне 
Від еўрапейскі шырока-умераны (Аўстрыя, Ліхтэнштэйн, Бельгія, Люксембург, Вялікабрытанія, Балгарыя, Чэхія, Данія, Фарэрскія астравы, Фінляндыя, Францыя, Германія, Ірландыя, Швейцарыя, Нідэрланды, Ісландыя, Італія, Нарвегія, Польшча, Румынія, Швецыя); таксама сустракаецца ў Грэнландыі, і як замежнік ў Аўстраліі. Расце ў межах або паблізу сажалак, канаў, у ручаях і рэках, у стаялай, павольна рухальнай і праточнай вадзе, асабліва ў кіслых водах (у тым ліку глыбокіх).

Ва Украіне расце ў вадаёмах левабярэжнага лесастэпу (прыгарад Харкава).

## Галерэя 

Callitriche hamulata 01.jpg|
Callitriche spp Sturm38.jpg|1. , syn. 2. , syn.  

## Спасылкі 
* 
* Flora Europaea 
* Vascular Flora 
* Tela Botanica 
* Online Atlas of the British and Irish Flora 

Катэгорыя:Флора Еўропы
Катэгорыя:Трыпутнікавыя
Квасыліў

**Квасыліў** () — пасёлак гарадскога тыпу ў Ровенскім раёне Ровенскай вобласці Украіны, чыгуначная станцыя на лініі Роўна - Здалбуніў.

## Гісторыя 
Першае пісьмовае згадванне ў гістарычных крыніцах аб паселішчы з такой назвай адносіцца да 1445 г. 26 мая 1460 г. "Ванка з Квасыліва", холмскі кашталян, згадваецца ў кнігах Галіцкага суда. У 1470 г. "Ванка Скердзеевіч, сын Джусы з Квасыліва", прадаў усю сваю спадчыну князю Сямёну Збаражскаму. У 1603 г. Квалысіў згадваецца як вёска, "прыналежная да Роўна" - уласнасць князёў Астрожскіх. У 1870 г. князі Жыгімонт і Карл Радзівілы вырашылі прадаць маёнтак Квасыліў непадалёк Роўна за 36 тыс. рублёў. Велічыня маёнтка на той час складала 1897 моргаў. У 1869-1870 гг. тут з'явіліся чэшскія пасяленні. У гэты час цяперашні пасёлак меў статус хутара пры тракце Крэменец - Здалбуніў - Роўна, тады ж арандатары маёнтка пабудавалі панскі дом.

У XIX ст. Квасыліў з'яўляўся вёскай Ровенскай воласці Ровенскага павета Валынскай губерні Расійскай імперыі. У лютым 1918 г. паселішча акупавалі аўстра-нямецкія войскі, якія заставаліся тут да лістапада 1918 г. У далейшым, паселішча апынулася ў зоне баявых дзеянняў. Пасля заканчэння савецка-польскай вайны ў адпаведнасці з Рыжскай мірнай дамовай у 1921-1939 гг. Квасыліў знаходзіўся ў складзе Валынскага ваяводства міжваеннай Польшчы, у верасні 1939 г. ён ўвайшоў у склад УССР.

## Крыніцы 
Катэгорыя:Пасёлкі гарадскога тыпу Ровенскай вобласці
Катэгорыя:Населеныя пункты Ровенскага раёна
Балотнік двухполы

**Балотнік двухполы** (*Callitriche hermaphroditica*) — від двухдольных раслін роду  сямейства . Таксанамічная назва ўпершыню апублікавана шведскім систематиком Карлам Лінеем у 1755 годзе.

Падвід — *Callitriche hermaphroditica* subsp. *exalata* Tzvelev.

## Распаўсюджанне і асяроддзе пражывання 
Распаўсюджаны ў заходняй і усходняй Еўропе, цэнтральнай і усходняй Азіі, ЗША і Канадзе.

У Расіі сустракаецца амаль паўсюдна.

Лісце простае, з гладкім краем, размешчана супратыўна або мутоўчата па даўжыні сцябла і бліжэй да верхавіны расліны.

Кветкі зялёныя, дробныя, без калякветніка.

Плод — каробачка бурага або зялёнага колеру.

Лік храмасом — 2n=6.

## Экалогія 
Па адносінах да вільгаці — гіграфіт або гідрафіт.

## Ахоўны статус 
Занесены ў Чырвоныя кнігі Усходняй Фенаскандыі, Арменіі, Латвіі, Літвы, Закарпацкай вобласці Украіны і Калужскай вобласці Расіі.

## Сінонімы 
Сінанімічныя назвы:

* *Callitriche angustifolia* Gilib. nom. inval.
* *Callitriche aquatica var. autumnalis* Bonnier
* *Callitriche autumnalis* L. nom. illeg.
* *Callitriche autumnalis var. linearis* (Pursh) A. Gray
* *Callitriche autumnalis f. macrocarpa* Hegelm.
* *Callitriche bifida* (L.) Morong
* *Callitriche confervoides* Thuill. ex Link
* *Callitriche decussata* Link
* *Callitriche euautumnalis* Syme
* *Callitriche foliosa* Raf.
* *Callitriche glomerata* Thuill. ex Link
* *Callitriche hermaphroditica subsp. macrocarpa* (Hegelm.) Lansdown
* *Callitriche linearis* Pursh
* *Callitriche palustris var. bifida* L.
* *Callitriche sessilis* DC.
* *Callitriche stellaria* Raf.
* *Callitriche virens* Goldb.

## Літаратура 
* 

Катэгорыя:Водныя расліны
Катэгорыя:Трыпутнікавыя
Катэгорыя:Флора Паўночнай Амерыкі
Катэгорыя:Флора Еўразіі
Катэгорыя:Расліны, апісаныя ў 1755 годзе
Рыта Хейварт

**Рыта Хейварт** (, імя пры нараджэнні — **Маргарыта Кáрмен Кансіна** (),  — ) — амерыканская кінаактрыса і танцорка, адна з найбольш знакамітых зорак Галівуда 1940-х гадоў.

Першая значная роля — у фільме Говарда Хоўкса «Толькі ў анёлаў ёсць крылы» (1939), дзе яна выступала побач з такімі зоркамі, як Кэры Грант і Джын Артур. Якія рушылі пазней «Клубнічная бландынка» (1941) рэжысёра Рауля Уолша, «Кроў і пясок» (1941) Рубена Мамуляна, «Дзяўчына з вокладкі» Чарльза Відара (1944) робяць Рыту Хейварт вядомай і папулярнай. У музычных камедыях «Ніколі не стаць багацей» (1941) і «Ты ніколі не была больш шыкоўнай», дзе Хейварт здымалася ў пары са знакамітым Фрэдам Астэрам. Вяршыняй кар’еры Хейварт стала любоўная меладрама «Гільдыя» Чарльза Відара (1946). Хейварт здымалася таксама ў фільмах Джорджа К’юкара, Орсана Уэлса, Джозефа Манкевіча, Жоржа Латнера і іншых вядомых рэжысёраў.

Катэгорыя:Актрысы ЗША
Катэгорыя:Артыстычныя псеўданімы
Катэгорыя:Памерлі ад хваробы Альцгеймера
Катэгорыя:Танцоўшчыцы
Карчыўка (Раманіўскі раён)

**Карчыўка** () — вёска ў Раманіўскім раёне Жытомірскай вобласці Украіны.

## Крыніцы 
Катэгорыя:Населеныя пункты Раманіўскага раёна
Зарычнэ (Ровенская вобласць)

**Зарычнэ** () — пасёлак гарадскога тыпу ў Ровенскай вобласці Украіны на рацэ Стыр, цэнтр Зарычнэнскага раёна.

## Геаграфія 
Размешчаны на левым беразе ракі Стыр, за 190 км ад абласнога цэнтра і за 65 км ад чыгуначнай станцыі Дубровыця на лініі Сарны — Лунінец. Адлегласць да Кіева складае прыкладна 400 км.

## Гісторыя 
Першае пісьмовае згадванне аб паселішчы, дзе мінскаму купцу Церашковічу дазвалялася весці «гандаль вадой і сушай» без дадатковых падаткаў і збораў, змешчана ў адпаведнай грамаце вялікага князя Казіміра і датуецца 1480 г. З 1545 г. мястэчка знаходзілася ва ўласнасці каралевы Боны Сфорцы. У адпаведнасці з адміністрацыйна-тэрытарыяльнай рэформай 1565—1566 г. паселішча увайшло ў склад Пінскага павету Берасцейскага ваяводства. У XVI ст. яно перайшло да князёў Збаражскіх, пазней — да Нелюбовічаў. У 1561—1566 гг. тут было 6 дымоў і 20 будынкаў.

Пасля трэцяга падзелу Рэчы Паспалітай паселішча ўвайшло ў склад Расійскай імперыі і адносілася да Пінскага павета Мінскай губерні. У 1802 г. расійскі цар падараваў мястэчка генералу Мікалаю Рэпніну-Валконскаму, які неўзабаве прадаў яго. У 1819 г. уласнік мястэчка Філацьеў звярнуўся ў суд з мэтай спагнаць з тутэйшых мяшчанаў (28 двароў) грошы за карыстанне зямлёй. У адпаведнасці з судовым выракам, у 1821 г. мясцовых жыхароў прымусова перасялілі ў Пінск (19 чалавек), Нобель (17 чал.), Гарадную (25 чал.) і Лагішын (15 чал.), а ўсю рухомую маёмасць, якая ім належала, прадалі. Аднак неўзабаве яны вярнуліся ў мястэчка. На 1859 г. у мястэчку налічвалася 40 двароў, а паводле перапісу 1897 г. — ужо 108 двароў, царква, сінагога, некалькі млыноў і вінакурня.

У 1917 г. Украінская Народная Рэспубліка дэкларавала свае прэтэнзіі на Пінскі павет, у тым ліку на Зарычнэ. 25 сакавіка 1918 г. гэтая тэрыторыя абвяшчалася часткай Беларускай Народнай Рэспублікі. 1 студзеня 1919 г. бальшавікі Пінскі павет уключылі ў склад Беларускай ССР. Па выніках савецка-польскай вайны ў 1921 г. паселішча ўвайшло ў склад Польскай Рэспублікі і адносілася да Пінскага павета Палескага ваяводства. У 1939 г. пасля падзелу Польшчы паміж Германіяй і СССР мястэчка было перададзена ў склад УССР, дзе з 1940 г. яно стала раённым цэнтрам.

## Крыніцы 
Катэгорыя:Пасёлкі гарадскога тыпу Ровенскай вобласці
Катэгорыя:Населеныя пункты Зарычнэнскага раёна
Балотнік звычайны

**Балотнік звычайны** (*Callitriche palustris*) або **Балотнік балотны**&nbsp;— від кветкавых травяністых раслін роду  сямейства , распаўсюджаны ў паўночным паўшар’і. Этымалогія:  — «балотны».

## Апісанне 
Гэта аднагадовыя падводныя расліны з плывучымі разеткамі, або яны растуць на мокрым брудзе. Лісце ярка-зялёнае. Ліставыя пласціны языкападобнага лісця (4)5,6—9,7 × 0,5—1,2&nbsp;мм, выемчатыя, з адной жылкай, ліставыя пласціны пашырана-эліптычнага лісця 3,6—9,9(10,3) × 1,2—4,3(4,5) мм. Мужчынскія і жаночыя кветкі сядзяць разам у адных і тых жа пазухах лісця. Прыкветкі напаўпразрыстыя, бялёсыя. Пылок 6—24 × 5—23 мкм, жоўты. Плады — чырвоныя каробачкі, 0,9—1.4 × 0,8—1,1&nbsp;мм; крыльцы шырынёй 0,05—0,16&nbsp;мм або адсутнічаюць. Тычынкі маюць даўжыню ўсяго каля 5 міліметраў.

## Распаўсюджанне 
Азія: Азербайджан, Арменія, Грузія, Расія, Кітай, Японія, Казахстан, Кыргызстан, Таджыкістан; Еўропа (Беларусь, Эстонія, Латвія, Літва, Украіна, Аўстрыя, Бельгія, Чэхія, Германія, Венгрыя, Нідэрланды, Польшча, Славакія, Швейцарыя, Данія, Фінляндыя, Ісландыя, Нарвегія, Швецыя, Вялікабрытанія, Балгарыя, Італія, Румынія, Францыя, Іспанія); Паўночная Амерыка (Грэнландыя, Канада, Сен-П’ер і Мікелон, ЗША). Від натуралізаваны ў Аўстраліі, штат Вікторыя.

Гіграфіт, гідрафіт, мезафіт. Ценевынослівая расліна. Насяляе азёры, сажалкі, балоты, ручаі, канавы і рысавыя палі.

Ва Украіне расце ў канавах, сажалках, невялікіх азёрах і рэках, на балотах — дастаткова вядома ў Заходняй Украіне, на Палессі і ў , радзей у стэпе, зрэдку ў горным Крыму.

## Галерэя 

Callitriche palustris capa52 002 php.jpg|
Illustration Callitriche palustris0.jpg|

## Спасылкі 
* 
* Germplasm Resources Information Network (GRIN) 
* Flora of China 
* Болотник болотный, или обыкновенный, Водяная звёздочка (*Callitriche palustris* L.) // Архив природы России  

Катэгорыя:Трыпутнікавыя
Катэгорыя:Флора Паўночнай Амерыкі
Катэгорыя:Флора Еўразіі
Катэгорыя:Расліны, апісаныя ў 1753 годзе
Балотнік плоскі

**Балотнік плоскі** (*Callitriche platycarpa*) — від двухдольных раслін роду  сямейства . Упершыню апісаны нямецкім батанікам  у 1832 годзе.

У некаторых крыніцах лічыцца сінонімам .

## Распаўсюджанне, апісанне 
Распаўсюджаны галоўным чынам у Заходняй Еўропе: у Бельгіі, Чэхіі, Даніі, Францыі, Германіі, Ірландыі, Італіі, Люксембургу, Нідэрландах, Польшчы, Швейцарыі і Вялікабрытаніі; нязначныя субпапуляцыі маюцца таксама на Пірынейскім паўвостраве. Тыпавы асобнік сабраны ў Германіі.

, якая расце ў прэсных вадаёмах. Лістаразмяшчэнне разеткавае; лісце прымацаванае да ніткападобнага (дыяметрам менш за 1 мм) сцябла.

## Заўвагі па ахове 
Па дадзеных Міжнароднага саюза аховы прыроды від не мае пагроз існавання (статус «LC»). Колькасць асобнікаў расліны, верагодна, працягвае павялічвацца.

## Сінонімы 
Сінанімічныя назвы:

* *Callitriche aquatica subsp. platycarpa* (Kütz.)  & Layens
* *Callitriche font-queri* P. Allorge
* *Callitriche platycarpa var. elongata* Kütz.
* *Callitriche platycarpa var. latifolia* Kütz.
* *Callitriche platycarpa var. rigidula* Kütz.
* *Callitriche platycarpa var. sterilis* Kütz.
* *Callitriche platycarpa var. undulata* Kütz.
* *Callitriche stagnalis var. platycarpa* (Kütz.) Lloyd & Fouc.
* *Callitriche stagnalis subsp. platycarpa* (Kütz.) Nyman

## Спасылкі 
* 
* *Callitriche cophocarpa* Sendtner (Красовласка короткоплодная) // ИАС «ООПТ России» 

Катэгорыя:Інвазіўныя віды раслін
Катэгорыя:Водныя расліны
Катэгорыя:Трыпутнікавыя
Катэгорыя:Флора Еўропы